ఉన్నావ్‌ ఘటనపై అఖిలేశ్‌ దీక్ష - Unnao incident Akhilesh sits on dharna outside Vidhan Bhavan - EENADU
ఉన్నావ్‌ ఘటనపై అఖిలేశ్‌ దీక్ష
లఖ్‌నవూ: ఉన్నావ్‌ అత్యాచార బాధితురాలి మృతి పట్ల ఉత్తర్‌ప్రదేశ్‌ మాజీ ముఖ్యమంత్రి, అఖిలేశ్‌ యాదవ్‌ విచారం వ్యక్తం చేశారు. బాధితురాలికి న్యాయం చేయాలని డిమాండ్‌ చేస్తూ రాష్ట్ర విధాన భవన్‌(అసెంబ్లీ) ఎదుట ధర్నా చేపట్టారు. ఈ సందర్భంగా అఖిలేశ్ మాట్లాడుతూ.. యోగి ఆదిత్యనాథ్‌ ప్రభుత్వంపై విమర్శలు గుప్పించారు. 'ఈ ఘటనను తీవ్రంగా ఖండిస్తున్నాం. చరిత్రలో ఇది చీకటి రోజు. భాజపా అధికారంలోకి వచ్చాక ఇలాంటి దారుణాలు పెరిగాయ్‌. ఆడబిడ్డల జీవితాలను వారు కాపాడలేకపోతున్నారు. ప్రభుత్వం వెంటనే దిగిపోవాలి. సీఎం రాజీనామా చేయాలి' అని డిమాండ్‌ చేశారు. ఉన్నావ్‌ ఘటనకు నిరసనగా రేపు రాష్ట్రవ్యాప్తంగా అన్ని జిల్లాల్లో శోక సభ నిర్వహిస్తామని చెప్పారు.
ఉన్నావ్‌ బయల్దేరిన ప్రియాంక..
మరోవైపు అత్యాచార బాధితురాలి మృతి వార్త తెలియగానే కాంగ్రెస్‌ నాయకురాలు ప్రియాంక గాంధీ వాద్రా ఉన్నావ్‌ బయల్దేరారు. మృతురాలి కుటుంబసభ్యులను పరామర్శించనున్నారు. బాధితురాలి మరణంపై విచారం వ్యక్తం చేసిన ప్రియాంక.. ప్రభుత్వంపై తీవ్రంగా విరుచుకుపడ్డారు. ఉన్నావ్‌లో గతంలోనూ ఇలాంటి ఘటనలు జరిగినప్పుడు అత్యాచార బాధితురాలికి భద్రత ఎందుకు కల్పించలేదని ప్రశ్నించారు. ఎఫ్‌ఐఆర్‌ నమోదుకు నిరాకరించిన పోలీసులపై ఎలాంటి చర్యలు తీసుకున్నారని దుయ్యబట్టారు.
ఉన్నావ్‌కు చెందిన ఈ యువతిపై గతేడాది పెళ్లి పేరుతో ఓ యువకుడు మోసం చేసి అత్యాచారానికి ఒడిగట్టాడు. దీనిపై ఆమె పోలీసులకు ఫిర్యాదు చేయడంతో యువతిపై ఆ యువకుడు కక్ష పెంచుకుని హత్య చేసేందుకు పన్నాగం పన్నాడు. ఈ క్రమంలో గత గురువారం ఉదయం కోర్టు విచారణ నిమిత్తం ఒంటరిగా బయల్దేరిన బాధితురాలిపై ఐదుగురు వ్యక్తులు దాడి చేసి ఒంటికి నిప్పంటించారు. తీవ్ర గాయాలపాలైన ఆమె.. చికిత్స పొందుతూ నిన్న రాత్రి ప్రాణాలు కోల్పోయింది.
unnave ghatanapai akhileshi deeksha - Unnao incident Akhilesh sits on dharna outside Vidhan Bhavan - EENADU
unnave ghatanapai akhileshi deeksha
lakhnavuu: unnave atyaachaara badhiturali mruti patla uttarmpadeshy maji mukhyamantri, akhileshi yaadave vichaaram vyaktam chesaru. baadhituraaliki nyaayam cheyalani demande chestu rashtra vidhaana bhavan(assembley) eduta dharna chepattaru. ee sandarbhamgaa akhilesh maatlaadutuu.. yogi aadityanaathma prabhutvampai vimarsalu guppinchaaru. 'ee ghatananu teevramgaa khandistunnam. charitralo idhi cheekati roju. bhajapa adhikaaramloki vachaka ilanti daarunaalu perigay. aadabiddala jeevitaalanu vaaru kapadalekapotunnaru. prabhutvam ventane digipovali. cm rajinama cheyali' ani demande chesaru. unnave ghatanaku nirasanagaa repu raashtravyaaptamgaa anni jillaallo shoka sabha nirvahistaamani cheppaaru.
unnave bayalderina priyaanka..
marovaipu atyaachaara badhiturali mruti vaarta teliyagaane congresse nayakuralu priyaanka gaandhi wadra unnave bayalderaaru. mruturaali kutumbasabhyulanu paraamarsinchanunnaaru. badhiturali maranampai vichaaram vyaktam chesina priyaanka.. prabhutvampai teevramgaa viruchukupaddaaru. unnaavlo gatamloonuu ilanti ghatanalu jariginappudu atyaachaara baadhituraaliki bhadrata enduku kalpinchaledani prasninchaaru. efireyre namoduku niraakarinchina polisulapai elanti charyalu teesukunnaarani duyyabattaaru.
unnaaveku chendina ee yuvatipai gatedadi pelli paerutho oo yuvakudu mosam chesi atyaachaaraaniki odigattadu. deenipai aame polisulaku firyaadu cheyadamtho yuvatipai aa yuvakudu kaksha penchukuni hatya chesenduku pannagam pannadu. ee kramamlo gatha guruvaram udayam kortu vichaarana nimittam ontarigaa bayalderina baadhituraalipai aiduguru vyaktulu daadi chesi ontiki nippantinchaaru. teevra gayalapalaina aame.. chikitsa pondutuu ninna raatri praanaalu kolpoyindi.